РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину, туризам и енергетику

10 Број 06-2/340-19

12. децембар 2019. године

Б е о г р а д

ЗАПИСНИК

58. СЕДНИЦЕ ОДБОРА ЗА ПРИВРЕДУ, РЕГИОНАЛНИ РАЗВОЈ, ТРГОВИНУ, ТУРИЗАМ И ЕНЕРГЕТИКУ, ОДРЖАНЕ 11. ДЕЦЕМБРА 2019. ГОДИНЕ

 Седница је почела у 9 часова и 15 минута.

 Седницом је председавала Снежана Б. Петровић, председник Одбора.

 Поред председника, седници су присуствовали чланови Одбора: Станислава Јаношевић, Јелена Мијатовић и Зоран Бојанић.

 Седници су присуствовали заменици чланова Одбора: Маја Мачужић (заменик члана Одбора Александре Томић), Драган Вељковић (заменик члана Одбора Студенке Стојановић), Наташа Ст. Јовановић (заменик члана Одбора Снежане Р. Петровић), Драгана Костић (заменик члана Одбора Ане Чарапић) и Снежана Пауновић (заменик члана Одбора Новице Тончева).

 Седници нису присуствовали чланови Одбора: Томислав Љубеновић, Александар Стевановић, Дејан Николић, Владимир Маринковић, Иван Костић, Горица Гајић, Војислав Вујић и Здравко Станковић, нити њихови заменици.

 Седници је, на позив председника, присуствовала из Министарства привреде Дубравка Дракулић, помоћник министра.

 На предлог председника, Одбор је једногласно утврдио следећи

Д н е в н и р е д

1. Разматрање Предлога закона о допунама Закона о јавним предузећима, у појединостима, који је поднела Влада (број 023-2815/19 од 14. новембра 2019. године);
2. Разно.

 Пре разматрања тачака утврђеног дневног реда, Одбор је једногласно усвојио предлог да се обави обједињена расправа о свим амандманима поднетим на Предлог закона, а да се Одбор једним гласањем изјасни о амандманима које прихвата и једним гласањем о амандманима које не прихвата.

Прва тачка дневног реда: **Предлог закона о допунама Закона о јавним предузећима**

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о допунама Закона о јавним предузећима и на основу члана 156. став 3. Пословника, поднео извештај Народној скупштини.

 Одбор је одлучио да предложи Народној скупштини **да одбије** следеће амандмане:

- на члан 1. који је поднела народни посланик Наташа Сп. Јовановић;

- на члан 1. који је поднео народни посланик Маријан Ристичевић;

- на члан 1. који је поднео народни посланик Александар Шешељ;

- на члан 1. који је поднела народни посланик Вјерица Радета;

- на члан 1. који је поднео народни посланик Срето Перић;

- на члан 2. који је поднео народни посланиик Петар Јојић;

- на члан 2. који је поднео народни посланик Милорад Мирчић;

- на члан 3. који је поднео народни посланик Немања Шаровић.

 За известиоца Одбора на седници Народне скупштине одређена је Снежана Б. Петровић, председник Одбора.

Друга тачка дневног реда- **Разно**

 У оквиру ове тачке дневног реда није било предлога, питања ни дискусије.

 Седница је закључена у 9 часова и 17 минута.

 Седница је преношена у live stream-у и тонски снимана, а видео запис се налази на интернет страници Народне скупштине.

 СЕКРЕТАР ПРЕДСЕДНИК

Александра Балаћ Снежана Б. Петровић